МОДЕЛ

У Г О В О Р


УГОВОРНЕ СТРАНЕ:
	
1. Јавно предузеће за управљање јавним путевима града Београда „Путеви Београда“, ул. 27.марта 43-45, Београд, ПИБ 110101474, мат.број 21297739, кога заступа в.д. директора Александар Милентијевић, дипл.инж.грађ. (у даљем тексту: Наручилац)
	
1. __________________________, ул. ___________, ПИБ: ______________, матични број:_____________, кога заступа _____________ (у даљем тексту: Пружалац услуге) 


[bookmark: _Hlk525116085]ПРЕДМЕТ УГОВОРА: Израда пројекта рехабилитације Теразијског тунела, ГО Стари град

Уговорне стране сагласно константују:  
· да је Наручилац, на основу члана 52. Закона о јавним набавкама („Службени гласник РС“ број 91/19 и 92/23), спровео отворени поступак јавне набавке услуга – Израда пројекта рехабилитације Теразијског тунела, ГО Стари град, редни број јавне набавке 19/23-оп; 
· да је Пружалац услуге дана _________. године доставио понуду број ________ од __________. године, која у потпуности одговара свим условима из Закона о јавним набавкама и захтевима конкурсне документације; 
· да је Наручилац у складу са чланом 146. Закона о јавним набавкама, донео Одлуку о додели уговора бр. ___________од ___________. године, којом је уговор о јавној набавци доделио Пружаоцу услуге. 

Члан 1.
Предмет овог уговора је израда пројекта рехабилитације Теразијског тунела, ГО Стари град, у свему према Понуди Пружаоца услуге бр. ______ од _________. године,  обрасцу структуре цене, пројектним задатком – техничком спецификацијом, а који су саставни део овог Уговора.
[bookmark: _Hlk525640070]


Члан 2.
Рок за пружање услуге је _____ дана од дана закључења Уговора (најдужи рок који Наручилац прихвата је 210 дана).
У рок за пружање услуге који је предмет овог Уговора није урачунато време потребно за прибављање локацијских услова, услова за израду пројеката, добијања сагласности и одобрења и вршење техничке контроле пројекта.


[bookmark: _Hlk525640315]Члан 3.
Вредност услуге која је предмет овог Уговора износи _________ динара (словима: ______________) без ПДВ-а, односно __________________  динара (словима: ________________) са обрачунатим ПДВ-ом по стопи од 20%. 
Понуђеном ценом су обухваћени трошкови потребни за извршење свих активности наведених у члану 1. овог Уговора, као и трошкови израде свих делова техничке документације који могу настати на основу добијених локацијских услова.
Трошкови издавања локацијских услова и прибављање свих потребних сагласности на пројектну документацију падају на терет Пружаоца услуге.
Понуђеном ценом су обухваћени и трошкови израде одговарајуће геодетске подлоге за израду пројекта, пројекат реконструкције моста, пројекат саобраћаја и саобраћајне сигнализације, пројекат саобраћаја и саобраћајне сигнализације за регулисање саобраћаја у току извођења радова, елаборат о геотехничким истражним радовима и лабораторијским испитивањима.
Обавезе које ће доспевати у 2024. години, биће реализоване највише до износа средстава која ће за ту намену бити одобрена у Програму пословања ЈП „Путеви Београда“ за 2024. годину, а највише до укупне уговорене вредности.

 Члан 4.
[bookmark: _Hlk83285470]Наручилац ће платити Пружаоцу услуге у законском року од дана пријема исправног електронског рачуна, издатог на основу исправних привремених и окончане ситуације Пружаоца услуге, а на основу потписаних Записника о пријему услуге и Коначног записника о пријему услуге.
Привременим ситуацијама Пружалац услуге може фактурисати максимално 90% укупног износа уговорених услуга без ПДВ-а. 
Пружалац услуге ће Наручиоцу до тренутка испостављања привремених и окончане ситуације достављати Извештај о извршеној услузи, на основу којих ће Комисија за пријем услуге сачињавати Записнике о пријему услуге и Коначан записник о пријему услуге.
Извештај о праћењу извршења уговора и Записници о пријему услуге, односно Коначан записник о пријему услуге представљаjу основ за фактурисање пружених услуга по привременим ситацијама и окончаној ситуацији.
Члан 5.
Пружалац услуге се обавезује да у року од 10 дана од дана закључења уговора преда Наручиоцу, оригинал банкарску гаранцију за добро извршење посла, са клаузулама неопозива, безусловна, платива на први позив и без приговора, насловљену на Наручиоца, у износу од 10% од вредности уговора без обрачунатог ПДВ-а, са роком важности минимум 10 дана дужим од уговореног рока за извршење услуге. 
Члан 6.
Пружалац услуге је у обавези да у року од 10 дана од дана закључења Уговора достави фотокопију полисе осигурања од професионалне одговорности, у складу са Правилником о условима осигурања од професионалне одговорности („Сл. гласник РС“, бр. 81/23). Пружалац услуге се обавезује да све време обављања уговорених послова буде осигуран од професионалне одговорности.   
[bookmark: _Hlk83286766]Уколико Пружалац услуге не достави полису осигурања од професионалне одговорности у горе наведеном року, Наручилац може да активира и наплати финансијско средство обезбеђења за добро извршење посла и једнострано раскине уговор.   
У случају продужења рока за извршење посла, Пружалац услуге је у обавези да, у року од 10 календарских дана од дана закључења анекса уговора о продужењу рока, достави полису осигурања из става 1. овог члана, са новим периодом под истим условима као код закључења уговора. Уколико Пружалац услуге не достави продужену полису осигурања у наведеном року, Наручилац има право да активира финансијско средство обезбеђења за добро извршење посла, наплати га у пуном износу и једнострано раскине уговор.   
Пружалац услуге је у обавези да у року од 10 дана од дана добијања сагласности Наручиоца из члана 9. став 2. овог Уговора, достави фотокопију годишње полисе осигурања од професионалне одговорности вршиоца техничке контроле. Годишња полиса осигурања од професионалне одговорности вршиоца техничке контроле мора бити важећа при предаји техничке документације на преглед.  
Члан 7.
Пружалац услуге прихвата да услуге из предмета Уговора врши савесно и квалитетно у свему према конкурсној документацији, одредбама Закона о планирању и изградњи (''Сл. гласник РС'' број 72/09, 81/09, 64/10, 24/11, 121/12, 42/13, 50/13, 98/13, 132/14, 145/2014, 83/18, 31/19, 37/19, 9/20, 81/2020, 52/2021, 62/23), и другим прописима, стандардима и нормативима који се примењују за ову врсту посла и Понуди Пружаоца услуге бр. _____ од ___________. године (чији је саставни део Образац структуре цене и пројектни задатак – техничка спецификација). Пружалац услуге преузима потпуну одговорност за квалитет пружених услуга на основу уговора.
Члан 8.
Пружалац услуге, поред обавеза наведених у Пројектном задатку, има нарочито и следеће обавезе:
-да у року од 5 календарских дана од дана закључења уговора, достави Наручиоцу акт о именовању пројектног тима и динамички план за израду техничке документације;
-да у току израде техничке документације поред сарадње са Наручиоцем, сарађује и са ЈП, ЈКП и другим надлежним органима и институцијама;
-да о свом трошку и у што краћем временском периоду изврши исправке у техничкој документацији настале у случају примедби надлежних предузећа, односно органа и организација.
Члан 9.
Пружалац услуге ће обезбедити вршење техничке контроле пројеката и то за Идејни пројекат (ИДП) и Пројекат за извођење (ПЗИ). Техничка контрола мора да буде извршена од стране независне пројектантске организације.
Пружалац услуге је обавезан да добије писану сагласност Наручиоца на предлог вршиоца техничке контроле, пре отпочињања исте. 
Пружалац услуге сноси трошкове техничке контроле пројекта и исти су обухваћени понуђеном ценом за израду пројекта.
Члан 10.
Наручилац ће у року од 3 дана од дана закључења уговора именовати лице или Комисију за праћење извршења уговора и за пријем услуге, која има задатак да:
проверава да ли се поштују уговорне обавезе које се односе на средства финансијског обезбеђења, да ли се услуге врше у складу са техничким спецификацијама и понудом Пружаоца услуге, као и да ли се поштују уговорени рокови, да врши сукцесивни пријем услуга и да врши  коначан пријем услуге.

Пре испостављања привремене ситуације за услуге извршене у обрачунском периоду Пружалац услуге је обавезан да Наручиоцу достави Извештај о извршеној услузи (Извештај мора да садржи податке о свим извршеним услугама у обрачунском периоду, са техничком документацијом достављеном на CD  или DVD у три примерка). Комисија за пријем услуге сачињава Записник о пријему услуге у 3 истоветна примерка, које потписују чланови Комисије и овлашћени представник Пружаоца услуге и који представља основ за фактурисање извршене услуге за обрачунски период.

Пре испостављања окончане ситуације за извршене услуге Пружалац услуге је обавезан да Наручиоцу достави Извештај о коначном извршењу услуге (Овај извештај мора да садржи податке о свим улугама извршеним по предметном појединачном уговору/наруџбеници, са техничком документацијом достављеном на CD  или DVD у три примерка и три примерка целокупне техничке документације у папирном облику). Комисија за пријем услуге сачињава Записник о коначном пријему услуге у 3 истоветна примерка, које потписују чланови Комисије и овлашћени представник Пружаоца услуге и који представља основ за фактурисање извршене услуге по окончаној ситуацији.

У случају да услуга није извршена у складу са захтевима из конкурсне документације и/или да Извештај о извршеној услузи није сачињен и достављен у складу са захтевима Наручиоца, или није достављен извештај о техничкој контроли за пројекте за које је тражена техничка контрола, Наручилац неће извршити пријем услуге, већ ће сачинити рекламациони записник који потписују чланови Комисије за пријем услуге. У рекламационом записнику  ће бити наведена сва одступања у извршењу услуге у односу на уговорену, као и рок за отклањање недостатака.

Комплетна техничка документација, оригинали и све копије везано за пројектовање по овом уговору, су власништво Наручиоца, након исплате уговорене цене.

[bookmark: _Hlk83287699]Пружалац услуге неће моћи да техничку документацију која је предмет овог уговора користи за свој рачун или рачун трећих лица, без претходно добијене писане сагласности Наручиоца. 

Члан 11.
Пружалац услуге има право на продужење уговореног рока ако је у пружању услуга у том року био спречен ванредним догађајима који се нису могли предвидети у време закључења Уговора.
Ванредним догађајима сматрају се нарочито:
-природни догађаји (поплаве, земљотреси итд.) који се сматрају вишом силом;
-мере државних органа;
-изузетно лоших климатских услова, неуобичајених за годишње доба и за место где је планирана изградња објекта који онемогућавају геодетско снимање терена, геотехничке истражне радове и друга теренска испитивања;
Продужење уговореног рока из става 1. члана 2. овог Уговора, могуће је једино на основу Закона о јавним набавкама. Пружалац услуге је дужан да Наручиоца писаним захтевом обавести о својој намери да због тих околности тражи продужење рока.

Члан 12.
Уколико у току реализације Уговора дође до промене услова и обима послова, уговорне стране су сагласне да настале промене регулишу посебним анексом овог уговора, у складу са одредбама Закона о јавним набавкама.

Члан 13.
Ако Пружалац услуге западне у доцњу са пружањем услуга, нема право на продужење уговореног рока због ванредних околности које су настале у време кад је био у доцњи.

Члан 14.
Уколико Пружалац услуге својом кривицом не изврши услуге у уговореном року, обавезан је да Наручиоцу плати уговорну казну за сваки календарски дан прекорачења рока из уговора 2‰ (два промила) од укупне вредности стварно извршених услуга по окончаној ситуацији без ПДВ-а, а казна не може бити већа од 5% укупне вредности стварно извршених услуга без ПДВ-а. 
Пружалац услуге је сагласан да Наручилац може за износ утврђене уговорне казне умањити износ за плаћање фактурисан по окончаној ситуацији.
[bookmark: _Hlk28006582]Уколико Пружалац услуге својом кривицом не изврши услуге у целости или изврши услуге делимично, обавезан је да плати Наручиоцу уговорну казну у висини од 5% укупне вредности уговорених услуга без ПДВ-а.  
Пружалац услуге је сагласан да Наручилац може за износ утврђене уговорне казне умањити износ за плаћање фактурисан по привременој и/или окончаној ситуацији.
Право Наручиоца на наплату уговорне казне не утиче на право Наручиоца да захтева накнаду штете.
Члан 15.
Уговорне стране су сагласне да за све што није овим Уговором предвиђено важе и примењују се одредбе Закона о облигационим односима Републике Србије.

Члан 16.
Све евентуалне спорове уговорне стране ће настојати да реше споразумно. Уколико се спор не може решити договором, исти ће се решавати пред Привредним судом у Београду.

Члан 17.
Овај Уговор сачињен је у 8 (осам) истоветних примерака од којих по 4 (четири) за сваку од уговорних страна.


               ПРУЖАЛАЦ УСЛУГЕ                                                     НАРУЧИЛАЦ                                                                           
      ________________________                                       ______________________
                                                                                 Александар Милентијевић, дипл.инж.грађ.
